cyanic-selkie/wikianc huggingface dataset:
लेखापरीक्षा
अंकेक्षण की विशेषताएँ
(7) बुद्धिमत्तापूर्ण- अंकेक्षण द्वारा की जाने वाली जाँच का कार्य बहुत महत्वपूर्ण है अत: इस कार्य में बुद्धि एवं चतुराई की आवश्यकता होती है जो इस कार्य के अनुभव से प्राप्त होती है।
(8) जाँच का उद्देश्य- लेखा-पुस्तकों की जाँच का उद्देश्य एक निश्चित अवधि में बनाये गये लाभ-हानि खाते के परिणामों को एवं एक निश्चित तिथि को चिट्ठे में दर्शाये गये सम्पत्ति एवं दायित्वों का सत्यापन करना है तथा सन्तुष्टि पर प्रमाण-पत्र देना होता है। वास्तव में अंकेक्षक को अन्तिम खातों की जाँच पर अपनी राय प्रकट करनी होती है।
(9) नियमानुकूलता- भारतीय कम्पनी अधिनियम, 1956 के अन्तर्गत कम्पनी का चिट्ठा व लाभ-हानि खाता बनाते समय भी कुछ महत्वपूर्ण नियमों को ध्यान में रखना चाहिए। अत: कम्पनी अंकेक्षक को अपनी रिपोर्ट में लिखना होता है कि चिट्ठा नियमानुकूल है अथवा नहीं।
(10) अवधि- अंकेक्षण साधारणतः एक वित्तीय वर्ष या एक लेखा वर्ष के लेखों का किया जाता है। यदि एक से अधिक वर्ष के लेखों का अंकेक्षण किया जाता है तो यह जाँच अनुसन्धान कहलाती है।
(11) परिणाम- लेखों की जाँच के बाद इसकी सत्यता व औचित्य के विषय में रिपोर्ट देनी होती है। यदि अंकेक्षक किसी बात से असन्तुष्ट है तो इसका वर्णन स्पष्ट रूप से अपनी रिपोर्ट में करता है।
लेखांकन एक अनिवार्यता है जबकि अंकेक्षण विलासिता है
लेखांकन अनिवार्यता के रूप में व्यावहारिक रूप में लेखांकन का सम्बन्ध व्यवसाय को जीवित रखने के लिए तथा समाज में प्रतिष्ठा प्राप्त करने हेतु अनिवार्य हैं। इसके लिए निम्नलिखित तर्क दिये जा सकते हैं :
(1) आज के युग में किसी व्यवसाय से होने वाले लाभ अथवा हानि का सही-सही ज्ञान बिना लेखांकन के सम्मव नहीं है। व्यवसायी की आर्थिक स्थिति सुद्दढ़ व आर्थिक साधन बहुत अच्छे हों, तो भी अन्य व्यवसायी के मुकाबले सस्ती बेचने के फलस्वरूप बिक्री अधिक हो लेकिन सिर्फ दिवाला निकलने पर ही उसे पता चलेगा कि उसने वस्तु को लागत से भी कम में बेच दिया है।
(2) व्यवसाय में लेन-देन अधिक होते हैं विशेषतः जहाँ उधार पर माल अधिक बेचा जाता है वहाँ देनदारों के नाम याद रखना सम्भव नहीं है अत: लेखांकन अनिवार्य हैं।
(3) एक निश्चित अवधि की समाप्ति पर लाभ हुआ अथवा हानि। इसके लिए लेखांकन अनिवार्य है।
(4) व्यावसायिक लेखा-पुस्तकें यदि सुचारू तरीके से रखी जायें तो चालूवर्ष की आय-व्यय या लाभ-हानि की तुलना पिछले वर्षों के लाभ-हानि से की जा सकती है।
(5) लेखांकन के माध्यम से व्यापारी को अपनी वित्तीय स्थिति का ज्ञान हो जाता है।
(6) कर-निर्धारण में लेखों का बहुत महत्व है। यदि लेखे नियमानुसार रखे हों तो यह बहुत ही सहायक सिद्ध होते हैं।
(8) अलाभप्रद क्रियाओं को छोड़कर लाभप्रद क्रियाएं प्रारम्भ करके अधिक लाभ कमाया जा सकता है तथा यदि कार्यक्षमता में कमी है तो उनके कारणों को जानकर उन्हें दूर किया जा सकता है। यह कार्य लेखाकर्म द्वारा ही सम्भव है।
(9) किसी व्यवसाय में यदि उचित रूप से लेखा-पुस्तकें रखी जाती हैं तो उस व्यवसाय की प्रतिष्ठा बढ़ती है।
लेखांकन के निम्नलिखित लाभ भी हैं :
लेखाकर्म विलासिता के रूप में
छोटे व्यापारियों के लिए इसे विलासिता माना गया है क्योंकि इनकी सीमित आवश्यकताएं होती हैं किन्तु वर्तमान समय में यह पूर्ण रूप से उचित प्रतीत नहीं होती है।
अंकेक्षण विलासिता के रूप में
लगाना है फिर भी हिसाब-किताब में छल-कपट छिपे रह जाते है, जो अंकेक्षक उचित चतुराई व सावधानी के बावजूद नहीं पकड़ सकता हैं। अत: अंकेक्षण निरर्थक है।
अंकेक्षण का विलासिता न होना
(1) कर्मचारियों की कार्यक्षमता में वृद्धि- अंकेक्षण करवाने के फलस्वरूप कर्मचारी की कार्यक्षमता में वृद्धि होती है क्योंकि वे जानते हैं कि कार्य ठीक से न करने पर अंकेक्षक द्वारा त्रुटि पकड़ी जा सकती है !
(2) कर्मचारियों की कार्यकुशलता में वृद्धि-कुशल अंकेक्षण के फलस्वरूप कर्मचारियों अपने-अपने कार्य में दक्ष हो जाते हैं क्योंकि अंकेक्षक समय-समय पर अपनी रिपोर्ट में तथा अंकेक्षण के दौरान भी कमियों को बताता रहता है व मार्गदर्शन भी करता रहता है।
(3) प्रबन्धकों की कार्यक्षमता में वृद्धि- जब प्रबन्धकों को यह मालूम रहता है कि उनके द्वारा किये गये कार्य पर अंकेक्षक अपनी रिपोर्ट प्रस्तुत करेगा जो कि सर्वमान्य होगी तो वे अपना कार्य पूर्ण ईमानदारी से करेंगे।
(4) व्यवसाय के विकास में सहायक- अंकेक्षित हिसाब-किताब पर सभी विश्वास करते हैं तथा इससे व्यापार की ख्याति में वृद्धि होती है तथा सभी ओर से व्यवसाय को सुविधाएं प्राप्त होती हैं जिससे व्यवसाय का विकास होता हैं।
(6) भावी योजना बनाने में सहायक- प्रबन्धक कई वर्षों के अन्तिम खातों के आधार पर तुलनात्मक अध्ययन करते हैं तथा यह देखते है कि कार्यक्षमता किस प्रकार बढ़ायी जा सकती है।
(7) प्लाण्ट एवं मशीन की कार्यक्षमता में वृद्धि- लागत लेखों के अंकेक्षण से यह मालूम होता है कि मशीनों की कितनी कार्यक्षमता है तथा किन-किन कारणों से मशीनों की पूर्ण कार्यक्षमता का प्रयोग नहीं हो पा रहा है। इन कारणों की जानकारी प्राप्त करके कार्यक्षमता को बढ़ाया जा सकता है।
अंकेक्षण की अनिवार्यता
अंकेक्षण से कार्यक्षमता पर प्रभाव पड़ता हैं अत: इसे विलासिता नहीं कहा जा सकता हैं। निम्नाकिंत दशाओं में यह अनिवार्य हैं –
अशुद्धि व कपट
त्रुटि करना मानव स्वभाव का एक भाग हैं अंकेक्षण का प्रमुख उद्देश्य भी अशुद्धि व गबन (कपट) का पता लगाना व उन्हें रोकना होता हैं।
अंकेक्षक त्रुटियों का पता लगाने हेतु प्रारम्भिक लेखों की जाँच, जर्नल की जाँच, रोकड शेष की जाँच, खातों के शेषों की जाँच, सहायक बहियों की खतौनी की जाँच, गत वर्ष के तलपट से मिलान, अन्तर की राशि का पता लगाना, तलपट के जोड़ की जाँच आदि क्रिया अपना सकता हैं।
अंकेक्षण की स्थिति
यदि अंकेक्षक अपने कार्य में इतनी सावधानी, कुशलता एवं बुद्धिमानी का प्रयोग करे जितना कि उन परिस्थितियों में सम्मव था और उसने पूर्ण प्रयत्न किया हो जो कि त्रुटियों को ढूंढ निकालने हेतु परम आवश्यक था। यदि फिर भी कपट का पता लगाने में असमर्थ रहा हो तो अंकेक्षक को उत्तरदायी नहीं ठहराया जा सकता हैं। अंकेक्षण कार्य का अर्थ यह कभी नहीं होता 'कि अंकेक्षक ने अशुद्धियों एवं गबन का बीमा कर लिया है, न ही वह इस बात की गारण्टी देता है कि समस्त अशुद्धियों एवं गबन को ढूँढ निकालेगा। उससे सिर्फ यह अपेक्षा की जाती है कि वह अपना कार्य उचित सावधानी एवं चतुराई से करेगा।
अंकेक्षण को नियंत्रित करने वाले आधारभूत सिद्धान्त
AAS-1 में उन आधारभूत सिद्धान्तों के विषय में बताया गया है जो अंकेक्षक के पेशेवर दायित्वों से सम्बन्धित हैं तथा जिनका पालन अंकेक्षण करते समय अनिवार्य है। AAS-1 में निम्न मूलभूत सिद्धान्तों का समावेश है
1 सहृदयता, वस्तुनिष्ठता व निष्पक्षता
2. गोपनीयता,
3. चातुर्य व दक्षता
4. दूसरों द्वारा निष्पादित कार्य के स्वयं दायी हैं।
5. अंकेक्षण साक्ष्य एकत्रीकरण
6. कार्य नियोजन
7. लेखांकन तंत्र व आन्तरिक नियंत्रण व्यवस्था की जानकारी
8. अंकेक्षण निष्कर्ष तथा रिपोर्ट।
अंकेक्षक को प्राप्त अंकेक्षण साक्ष्य से निकाले गये परिणामों की समीक्षा तथा आकलन कर लेना चाहिए तथा वित्तीय सूचनाओं पर अपना मत व्यक्त करने के लिये आधार के रूप में प्राप्त परिणामों की विधिवत समीक्षा करनी चाहिये। यह समीक्षा तथा मूल्यांकन यही बताती हैं कि क्या:
अंकेक्षण प्रतिवेदन में वित्तीय सूचनाओं पर राय की स्पष्टतः लिखित अभिव्यक्ति का समावेश होना चाहिए।
अंकेक्षण का कार्यक्षेत्र
AAS-2 “आब्जेक्टिव ऐण्ड स्कोप ऑफ द आडित ऑफ फाइनेन्सियल स्टेटमेण्ट” में बताया गया है कि अंकेक्षक की नियुक्ति शर्तों, प्रचलित विधानों आदि को ध्यान रखते हुए अंकेक्षक का क्षेत्र निर्धारित होता हैं। वित्तीय विवरणों पर राय कायम करने के लिए विभिन्न तरीकों का उपयोग करते हुए लेखांकन अभिलेखों व अन्य सूचनाओं की विश्वसनीयता तथा पर्याप्तता की जाँच कर लेनी चाहिये। इस हेतु अंकेक्षक ऐसी प्रविधियों का पालन करता है जिससे वह यह विश्वास दिला सके कि वित्तीय विवरण किसी उपक्रम की वित्तीय स्थिति व परिचालन परिणामों की सही व उचित छवि प्रस्तुत करते हैं। '
अंकेक्षक अपने पेशेवर अनुभव व निर्णयन क्षमता से जाँच के निश्चित मानदण्ड तय करता है ऐसा करते समय उससे यह अपेक्षा नहीं की जा सकती कि वह अपनी दक्षता क्षेत्र से बाहर जाकर कार्य करे। अंकेक्षक अपने कार्य को सीमा निर्धारित कर ही कार्य प्रारम्भ करता है। ऐसी दो सीमाएँ हैं :-विस्तृत सीमा, गहन सीमा। विस्तृत सीमा में अंकेक्षक यह तय करता है कि कितने व्यवहारों के लेखों का अंकेक्षण करना है, जबकि गहन सीमा में यह तय करता है कि किन व्यवहारों को गहनता से जाँचेगा व कितनी गहराई से जाँच करनी है।
विधि के अन्तर्गत अनिवार्य अंकेक्षण
1. कम्पनी अधिनियम 1958 के अन्तर्गत आने वाली कम्पनियाँ
3. विद्युत आपूर्ति अधिनियम 1948 के अन्तर्गत आने वाली कम्पनियाँ
4. सहकारी समिति अधिनियम 1912 के अन्तर्गत आने वाली कम्पनियाँ
5. पंजीकृत सार्वजनिक या धार्मिक प्रन्यास
7. आयकर अधिनियम 1961 की विभिन्न धाराओं के अन्तर्गत विशिष्ट सत्ताएं
8. सरकारी कम्पनी का अंकेक्षण (धारा 619 के अन्तर्गत)
9. विशेष अंकेक्षण (धारा 233A)
ऐच्छिक अंकेक्षण
2. साझेदारी संस्था
5. निजी प्रन्यास
व्यावहारिक दृष्टि से
1. चालू अंकेक्षण
2. सामयिक अंकेक्षण
4. अन्तरिम अंकेक्षण
5. स्वतंत्र अंकेक्षण
6. लागत अंकेक्षण
7. प्रबन्ध अंकेक्षण
8. निपुणता अंकेक्षण
9. औचित्य अंकेक्षण
10. निष्पादन अंकेक्षण
अंकेक्षण की सीमाएं
अंकेक्षण की प्रविधियाँ कुछ ऐसी होती हैं कि यह विभिन्न अर्न्तनिहित सीमाओं से ग्रस्त हो जाती हैं। अत: एक अंकेक्षक को इन अर्न्तनिहित सीमाओं को समझना महत्त्वपूर्ण होता है, क्योंकि उसकी इस समझ से ही अंकेक्षण के सर्वांगीण उद्देश्यों के प्रति स्पष्टता प्राप्त हो सकेगी। सीमाएं निम्नांकित प्रकार है :-
अंकेक्षण सिद्धान्त, प्रक्रिया व प्रविधि
सिद्धान्त का अर्थ एक सारभूत तथ्य, एक आधारभूत नियम से है। अंकेक्षण के सिद्धान्त ऐसे सारभूत सत्य है जो अंकेक्षण के उद्देश्यों का ज्ञान कराते हैं तथा उन तरीकों को बताते हैं जिनसे इनकी पूर्ति की जा सकती है। अंकेक्षण व आश्वासन मानदण्ड जारी कर चार्टर्ड एकाउटेन्ट्स संस्थान ने इस और पहल प्रारम्भ की है।
अंकेक्षण प्रक्रिया में वे सभी कार्य आते है जो अंकेक्षण सिद्धान्तों के अन्तर्गत किसी जाँच के दौरान अपनाये जाते है। अंकेक्षण मानदण्डों के अनुसार क्रियाएं निश्चित की जाती हैं। अंकेक्षण प्रविधि में उन उपायों को सम्मिलित करते हैं जिन्हें लेखा परीक्षण के लिए आवश्यक साक्ष्य (evidence) के रूप में एकत्रित करके लेखा पुस्तकों में लिखे व्यवहारों की शुद्धता जाँच के लिए अपनाते हैं। इसमें भौतिक परीक्षण, पुष्टिकरण, पुर्नगणना, मूल प्रपत्रों की जाँच, रिकार्ड से मिलान, सहायक रिकार्ड की जाँच, पूछताछ करना, क्रमानुसार जाँच करना, सम्बन्धित सूचना से किसी मद का सह-सम्बन्ध बिठाना, वित्तीय विवरणों का विश्लेषण, आदि शामिल हैं। अंकेक्षण प्रविधि व प्रक्रिया में घनिष्ठ सम्बन्ध है। अंकेक्षण सिद्धान्तों के आधार पर योजना बनाकर अंकेक्षण प्रक्रिया अपनाई जाती है और साक्ष्य / प्रमाण प्राप्त करने के लिए अंकेक्षक प्रविधियाँ अपनाते हैं। इसके कारण लेखों की शुद्धता प्रमाणित की जा सकती हैं।
सॉर्बिटॉल
Sorbitol एक कार्बनिक अल्कोहल है जो चीनी या मिठास के लिए खाने और टूथपेस्ट जैसी चीज़ों में इस्तेमाल किया जाता है। यह कृत्रिम होता है लेकिन आजकल बहुत इस्तेमाल हो रहा है।
मौलाना मुहिउद्दीन खान
मौलाना मुहिउद्दीन खान (बंगाली: মাওলানা মুহিউদ্দীন খান; अंग्रेजी: Maulana Muhiuddin Khan; जन्म: १९ अप्रैल १९३५ मृत्यु: २५ जून २०१६), बांग्लादेश को एक इस्लामी विद्वान और मासिक मदीना (बंगाल: মাসিক মদীনা; अंग्रेजी: Monthly Madina) के संपादक थे। खान‌ एक कुरान तिप्पणीकार, पत्रकार, कवि, लेखक और अनुवादक भी थे। उन्हें मारीफुल कुरान (Maariful Quran) के बंगाली काम के लिए जाना जाता था।
चौनाला, कांडा तहसील
चौनाला, कांडा तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
लीसर्जिक एसिड डाईएथिलेमाइड
लीसर्जिक एसिड डाईएथिलेमाइड (LSD) एक अर्धसंश्लेषित औषधि है जो मनोवैज्ञानिक प्रभाव देती है। इसको खाने से व्यक्ति अपना संतुलन खो देता है और आस-पास के वातावरण से बिलकुल ही अलग हो जाता है। वह सब बातें सोचने लगता है जिसका वास्तविक जीवन से कोई लेना देना नही होता। इसका इसे निगलते भी है और यह जेलाटीन के रूप में भी ली जाती है।
लीसर्जिक एसिड डैथ्यलामैड इगोट फंगस में पाया जाता है और यह LSD-25 के नाम से भी जाना जाता है। यह रंगहीन, स्वादहीन एवम गंधहीन क्र्यस्तालीय पदार्थ होता है जो की पानी और अल्कोहल में आराम से घुल जाता है। यह औषधि बैटरी एसिड, डॉट्स, बैरल्स, घोस्ट आदि नामों से भी जानी जाती है।
प्रभाव
लीसर्जिक एसिड डैथ्यलामैड का प्रभाव शारीरिक और मानसिक दोनों रूप में होता है। भूख कम कर देता है। इसका सेवन करने से व्यक्ति उन सब चीजों का एहसास करता है जो वास्तव में कभी घटी भी नही। यह लोगों के मन में डर उत्पन्न करता है और इसके सेवन के बाद व्यक्ति और भी उत्सुक हो जाता है अपने डर के प्रति। लीसर्जिक एसिड डैथ्यलामैड व्यक्ति की मानसिक स्थिति को पूरी तरह से परिवर्तित करने में मदद करते हैं।
मनुष्यों में नए नैदानिक एलएसडी प्रयोग 200 9 में पहली बार 35 वर्षों में शुरू हुए. 1 9 50 के दशक के आरंभ से 1 9 70 के दशक के दौरान, मनोचिकित्सकों, चिकित्सकों और शोधकर्ताओं ने एलएसडी को शराब के इलाज के साथ-साथ उन्नत चरण कैंसर वाले लोगों में चिंता और अवसाद के लिए हजारों लोगों को प्रशासित किया।
बल्लभगढ़
बल्लभगढ़ (Ballabhgarh) भारत के हरियाणा राज्य के फरीदाबाद ज़िले में स्थित एक नगर और तहसील है।
विवरण
बल्लभगढ़ हरियाणा राज्य के दक्षिण-पूर्वी भाग के फरीदाबाद ज़िले में एक शहर और तहसील का नाम है। दिल्ली से लगभग ३० किमी दूर स्थित यह शहर भारत के राष्ट्रीय राजधानी क्षेत्र (ऍन सी आर) का हिस्सा है। बल्लभगढ़ में एक जाट रियासत थी जिसकी स्थापना सन् 1739 में बलराम सिंह ने की थी। यहाँ पर प्रसद्ध नाहर सिंह महल भी खड़ा है और इसका निर्माण भी बलराम सिंह ने ही करवाया था। गुड़गांव, फरीदाबाद और बहादुरगढ़ के बाद मेट्रो कनेक्टिविटी पाने के लिए हरियाणा में बल्लभगढ़ चौथा शहर है।
बल्लभगढ़ का राष्ट्रीय संग्रामों में एक विशेष स्थान रहा है। जब महाराजा सूरजमल के पुत्र महाराजा जवाहर सिंह ने दिल्ली पर चढाई की तो उन्हे लाल किले के दरवाजे को तोडने में परेशानी हुई दरवाजे पर लगी बडी बडी कीलों से दरवाजा तोडने के लिए लगाए गए हाथियों के माथे लहु लुहान हो गए थे तब महाराजा जवाहर सिंह के मामा राजा बलराम सिंह ने स्वयं को हाथियों के माथे पर बांधने के लिए कहा जिससे लाल किले के दरवाजे तो टूट गए पर राजा बलराम सिंह शहीद हो गए परंतु उन्ही की वजह से महाराजा जवाहर सिंह ने दिल्ली फतह की। उनके मित्र सूरज मल (भरतपुर राज्य के नरेश) ने उनके पुत्रों को फिर बल्लभगढ़ की गद्दी दिलवाई। बाद में जब अफ़ग़ानिस्तान से अहमद शाह अब्दाली ने हमला किया तो बल्लभगढ़ ने उसका सख़्त विरोध किया, लेकिन ३ मार्च १७५७ को हराया गया। और भी आगे चलकर बल्लभगढ़ के राजा नाहर सिंह (१८२३-१८५८) ने १८५७ की आज़ादी की लड़ाई में हिस्सा लिया और उसके लिए ब्रिटिश सरकार ने उन्हें विद्रोह कुचलने के बाद सन् १८५८ में फांसी दी।
भूईना, रानीखेत तहसील
भूईना, रानीखेत तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
विज़ुअल बेसिक डॉटनेट
'विजुअल बेसिक .NET' एक   बहु-प्रतिमान,  उच्च स्तर प्रोग्रामिंग भाषा, है जिसे  .NET फ्रेमवर्क पर लागू किया है। माइक्रोसॉफ्ट ने अपने मूल विजुअल बेसिक भाषा के उत्तराधिकारी के रूप में 2002 में VB.NET का शुभारंभ किया। ".NET" भाग 2005 में हटा दिया गया था हालांकि, इस लेख के लिए उन्हें और  क्लासिक विजुअल बेसिक के बीच भेद करने के क्रम में, 2002 के बाद से सभी विजुअल बेसिक भाषा विज्ञप्ति में उल्लेख करने के लिए "विजुअल बेसिक .NET" का उपयोग करता है।  दृश्य C # के साथ, यह NET ढांचे को लक्षित कर दो मुख्य भाषाओं में से एक है।
विसुअल बेसिक प्रोग्रमिङ के लिये मिक्रोसफ्ट के विजुअल स्टूडियो एकीकृत विकास परिवेश (आई डी ई) का उपयोग करता है कियाा जाता है ।अधिकतर विसुअल स्टूडियो एडिशन व्यवसायिक है लेकिन विसुअल स्टूडियो एक्सप्रेस और विसुअल स्टूडियो कम्युनिटी फ्रीवेयर हैं । डॉट नेट फ्राम्वोर्क, vbc.exe नामक एक फ्रीवेयर कमांड लाइन कम्पाइलर प्रदान करता है
अयान हिरसी अली
डच लेखिका और राजनीतिज्ञ अयान हिरसी अली वाशिंगटन डीसी स्थित अमेरिकन इंटरप्राइज इंस्टीट्यूट की फेलो हैं। उनकी ‘इनफ़िडेल’ नामक संस्मरणों की किताब काफ़ी चर्चा में रही है। इस्लाम की कथित आलोचना करती फ़िल्म की पटकथा लिखने की वजह से खतरे के साये में जी रहीं हॉलैंड की राजनेता और धर्म की प्रमुख आलोचक अयान हिरसी अली का मानना है कि इस्लाम पर व्यापक बहस होनी चाहिए और दुनिया भर में उसकी ‘व्यवस्थित समीक्षा’ की जानी चाहिए।
परिचय
सोमालिया में एक मुस्लिम परिवार में जन्मी और बाद में धर्म से विद्रोह करने वाली अली ने कहा कि इस्लाम का मुश्किल में होना एक ग़लत विचार है, अगर चीज़ें इसी तरह चलती रहीं तो इस्लाम मुश्किल में ज़रूर पड़ जाएगा।
अली ने वर्ष 2006 में ‘इनफ़िडेल’ (काफ़िर) शीषर्क से अपना संस्मरण प्रकाशित किया था और उन्होंने क़ुरआन शरीफ़ की कुछ आयतों की आलोचना करने वाली थेव वान गोश द्वारा निर्मित फ़िल्म ‘सबमिशन’ की पटकथा लिखने के अलावा उसमें अपना स्वर भी दिया था। इस फ़िल्म से मुसलमानों का गुस्सा भड़क गया था।
इस फ़िल्म से व्यापक तौर पर रोष उत्पन्न हो गया था और एक कट्टरपंथी समूह के सदस्य ने वर्ष 2004 में वान गोश की हत्या कर दी थी। गोश के शरीर में घोंपे गए चाकू में लगे खत में अली की हत्या की धमकी दी गई थी। अली के ख़िलाफ़ फ़तवा भी जारी किया गया है।
बलहा गाँव, परबत्ता (खगड़िया)
बलहा परबत्ता, खगड़िया, बिहार स्थित एक गाँव है।
सोम शाह
महाराजा सोम शाह रामनगर राज्य (गुजरात) के कोली शासक थे। इन्होंने ही चौथ (शुल्क) प्रणाली का निर्माण किया था। चौथ एक शुल्क होता था जिसके बदले राजा दूसरे राजा की रक्षा करते थे। महाराजा सोम शाह दमन और दीव के पुर्तगालियों से चौथ लेते थे।
चौथ प्रणाली
यह रामनगर के कोली महाराजा सोम शाह द्वारा चलाई गई थी। वो पुर्तगालियों से चौथ लेते थे। यह पूरे धन का एक चौथाई हिस्सा होता था जैसा कि इसके नाम से ही पता चलता है। इसके बदले में महाराजा सोम शाह दमन और दीव के पुर्तगालियों की रक्षा करते थे इसलिए पुर्तगाली महाराजा सोम शाह को चौथिया राजा भी बुलाते थे जिसका मतलब रक्षक राजा होता था। पुर्तगालियों का चीफ फर्नाओ दे मिरांदा हर साल कर अदा करता था।
चौथ के उपर संघर्ष
इतिहासकार जदुनाथ सरकार के अनुसार 1670 में पुर्तगाली चीफ फरनाओ दी मिरंदा महाराजा सोम शाह से छुटकारा पाने के लिए जव्हार रियासत के कोली शासक विक्रम शाह के पास गया और समझौता किया की वो महाराजा सोम शाह को हरा दे तो में तुमको चौथ अदा करूंगा और राजा विक्रम शाह राजी हो गए। राजा विक्रम शाह ने रामनगर राज्य के कुछ हिस्से को तबाह कर दिया लेकिन बाद में सब सांत है गए क्युकी दोनो ही कोली राजा थे और फिर दोनों ही पुर्तगालियों से चौथ लेने लगे जिसके बदले में वो पुर्तगालियों को परेशान नहीं करते थे।
रामनगर राज्य का अंत
इतिहासकार जादुनाथ सरकार लिखते हैं कि जब जव्हार रियासत के साथ समझोता करके कोई फायदा नहीं हुआ तो पुर्तगाली चीफ फर्णाओ दी मिरांडा मराठा सम्राट छत्रपति शिवाजी राजे भोंसले के पास समझोता करने लगा जिसके तहत अगर शिवाजी महाराज कोली राजाओं को हराते हैं तो वो शिवाजी को चौथ देगा और इस समझोते को शिवाजी ने स्वीकार कर किया। जादुनथ सरकार लिखते हैं कि शिवाजी महाराज के साथ भी कुछ राजनीतिक परेशानी थी कोली राजाओं से लडने में क्युकी मराठा समुंद्री सेना का प्रधान सेनापति और मराठा थल सेना का प्रधान सेनापति कोली जाती से ही थे जिनका नाम येसाजी कनक था जो थल सेना के प्रमुख थे और कानहोजि आंग्रे समुंद्री सेना के प्रमुख थे साथ ही काफी सिपाही भी कोली जाती से थे इसलिए शिवाजी भी कोली राजाओं प्र आक्रमण करने में असमर्थ रहे लेकिन शिवाजी महाराज ने भी कोली राजाओं कि भांति पुर्तगालियों से कर बसुलना सुरु कर दिया जिसके चलते पुर्तगालियों की हालत खराब हो गई। कुछ समय तक तो पुर्तगाली चीफ ने चौथ दिया लेकिन बाद में शिवाजी को चौथ देना बंद कर दिया जिसके बाद मराठा दूत पुर्तगाली के पास जवाब लेने पहुंच गए और जवाब में पुर्तगाली चीफ ने कहा कि शिवाजी ने कोली राजाओं को हराया नहीं है इसलिए हमारे मालिक सिर्फ कोली है तो हम शिवाजी को चौथ क्यों दे जिसके चलते 1671 में शिवाजी ने अपने प्रधान मंत्री पेशवा मोरोपंत पिंगले को भेजा जो जाती से ब्राह्मण था और रामनगर राज्य का कुछ हिस्सा हथिया लिया और पुर्तगालियों से चौथ लेना सुरु कर दिया लेकिन कुछ समय बाद फिर से पुर्तगाली चीफ ने शिवाजी को चौथ देना बंद कर दिया और कहा कि तुमने पूरा राज्य नहीं जीता है इसलिए तुम्हारा चौथ पर कोई अधिकार नहीं है। फिर 1672 में शिवाजी ने मराठा सेना के साथ फिर से पेशवा को महाराजा सोम शाह के खिलाफ भेजा जिसमें युद्ध के बाद विजय पेशवा की हुए लेकिन उसी समय सूचना मिली कि महाराजा सोम शाह का मित्र दिलिर खान मुगल सेना लेकर आ रहा है तो पेशवा भाग गया और द्वारा से मराठा सेना लेकर आया और रामनगर राज्य को मराठा साम्राज्य में सामिल कर लिया।
महाश्रमण
आचार्य महाश्रमण (जन्म 13 मई 1962) जैन श्वेतांबर तेरापंथ के ग्याहरवें आचार्य हैं । आचार्य महाश्रमण जी, तेरापंथ संगठन के तहत काम करने वाली सभी गतिविधियों का नेतृत्व करते हैं, विशेष रूप से अणुव्रत, प्रेक्षा ध्यान, जीवन विज्ञान । सभी तेरापंथ उप-संगठन, विशेष रूप से जैन विश्व भारती,जैन श्वेतांबर तेरापंथी महासभा आदि आचार्य श्री महाश्रमण के मार्गदर्शन में काम कर रहे हैं । एक धार्मिक संगठन के आचार्य होने के बावजूद, उनके विचार उदार और धर्मनिरपेक्ष हैं । अहिंसा, नैतिक मूल्यों और सिद्धांतों को बढ़ावा देने में उनका दृढ़ विश्वास है ।
=जन्म= सरदारशहर की पुण्यस्थली। वि. सं. २०१९, वैशाख शुक्ला नवमी (१३ मई १९६२) का मंगल प्रभात । एक अनाम शिशु ने दूगड़ परिवार मे मातुश्री नेमादेवी की कुक्षि से जन्म लिया। व्यवहार जगत्‌ में 'मोहन' नाम से पहचान बनाई । पिताश्री झूमरमल जी का हृदयांगण खुशियों से भर गया । बालक मोहन बचपन से ही मेधावी, श्रमशील, कार्यनिष्ठ विद्यार्थी थे। उनकी विनम्रता, भद्रता, ऋजुता, मृदुता और पापभीरुता हृदय का छूने वाली थी । उस समय कौन जानता था कि वह बालक आगे चलकर तेरापंथ का ग्यारहवां अधिशास्ता बनेगा । =दीक्षा= जब बालक मोहन मात्र सात वर्ष की लघु अवस्था में थे तभी वे पितृ-वात्सल्य से वंचित हो गए । परिवार में एक अपूरणीय क्षति हो गई किन्तु मातुश्री ने अपनी वत्सलता और स्‍नेह देकर कभी अपने लाडले को उस रिक्तता की अनुभूति नहीं होने दी । जीवन की क्षणभंगुरता ने बालक की दिशा और दशा—दोनों को बदल दिया । उनके मन में वैराग्य का अंकुर प्रस्फुटित हो गया। ज्यों-ज्यों उसे सिंचन मिला वह पुष्पित, पल्‍लवित होता चला गया । अध्यात्म के प्रति रुचि बढ़ती गई । धीरे-धीरे उन्होंने उन अर्हताओं को अर्जित कर लिया, जो एक दीक्षित होने वाले साधक में होनी चाहिए। उन्होंने अपने मनोबल और शरीरबल को तोलकर दीक्षा लेने की भावना आचार्यश्री तुलसी के सामने रखी । उस समय आचार्यश्री दिल्ली में प्रवासित थे । आचार्यश्री ने उनका यथोचित परीक्षण कर सरदारशहर की पुण्य भूमि पर ही मुनिश्री सुमेरमलजी (लाडनूं) को दीक्षा देने की अनुमति प्रदान की । वि.सं. २०३१, वैशाख शुक्ला १४ (५ मई, १९७४) रविवार के दिन बारह वर्ष की लघु अवस्था में वे दीक्षित हो गए, मोहन से मुनि मुदित बन गए। बाह्य परिवेश बदलने के साथ-साथ उनका आन्तरिक परिवेश भी बदल गया । सारी प्रवृत्तियां संयममय हो गई । व्यवहार में बाहर जीना और निश्‍चय में भीतर में रहना उनका जीवनसूत्र बन गया। वे अपना अधिकाधिक समय स्वाध्याय, ध्यान, पाठ का कंठीकरण और उसके पुनरावर्तन में नियोजित करते थे। समय-समय पर उन्हें आचार्य तुलसी और युवाचार्य महाप्रज्ञ का सान्निध्य मिलता रहा । वि. सं. २०४१, ज्येष्ठ कृष्णा अष्टमी को आचार्यश्री ने उन्हें अपनी व्यक्तिगत सेवा में नियुक्त कर लिया । इससे उन्हें ज्ञानार्जन, गुरुसेवा और गुरुकुलवास में रहने का सहज ही अवसर मिल गया । संस्कृत, प्राकृत, हिन्दी और अंग्रेजी भाषाओं में उनका अध्ययन चलता रहा । महाश्रमण प्रारम्भ से ही एक प्रशान्तमूर्ति के रूप में प्रसिद्ध थे । न अधिक बोलना और न अधिक देखना । आंखों की पलकें भी प्राय: निमीलित ही रहती थीं। उनकी निस्पृहता, निरभिमानता सबको लुभाने वाली थी । ज्यों-ज्यों उनकी अर्हताएं बढ़ रही थीं दायित्व की परिधि भी विस्तार पा रही थी। वि. सं. २०४१, जोधपुर प्रवास में वे एक उपदेष्टा के रूप में उभर कर सामने आए । आचार्य तुलसी ने उन्हें व्याख्यान से पूर्व प्रतिदिन उपदेश देने के कार्य में नियोजित किया ।
महाश्रमणपद पर प्रतिष्ठित
आचार्य तुलसी ने संघ में अनेक नवीन कार्य किए । 'महाश्रमण' पद का सृजन भी उसी नवीनता का परिचायक था । योगक्षेम वर्ष का पावन प्रसंग। लाडनूं की पुण्यस्थली। वि. सं. २०४६, भाद्रव शुक्ला नवमी (६ सितम्बर, १९८९) का मंगलमय प्रभात । आचार्य तुलसी के पट्टोत्सव का पावन प्रसंग । उस दिन आचार्यवर ने मुनि मुदित को 'महाश्रमण' के गरिमामय पद पर नियुक्त कर एक नया इतिहास बना दिया । महाश्रमण को सम्मानस्वरूप पछेवड्री ओढ़ाने का श्रेय शासन गौरव मुनिश्री बुद्धमलजी को मिला । वरीयता के क्रम में यह पद आचार्य और युवाचार्य के बाद होने वाला तीसरा पद था। यह पद अपने आप में गौरवशाली भी था और रचनात्मक कार्य करने की दिशा में एक नया कदम भी था ।
=युवाचार्यपद= पूज्यवर्य गणाधिपति श्री तुलसी के महाप्रयाण के कुछ दिनों पश्‍चात्‌ आचार्य महाप्रज्ञ ने अप्रत्याशित रूप से युवाचार्य मनोनयन की घोषणा कर दी। वि .सं. २०५४, भाद्रव शुक्ला द्वादशी (१४ सितम्बर, १९९७) का मंगलमय दिवस । चौपड़ा हाई स्कूल का विशाल मैदान । वह दृश्य जन-जन के लिए कितना आह्लादकारी और नयनाभिराम था । जब आचार्य महाप्रज्ञ ने विशाल जनमेदिनी के मध्य-'आओ मुदित'-कहकर पुकारा । एक शब्द के साथ ही लाखों हाथ हवा में ठहरा उठे, जय निनाद से धरती-अंबर गूंज उठे और खुशियों से मंगल शंख बज उठे । एक आवाज के साथ ही महाश्रमण मुनि मुदित युवाचार्य महाश्रमण बन गए, लाखों लोगों के आराध्य और पूजनीय बन गए । आचार्यश्री महाप्रज्ञ ने पहले स्वयं पछेवडी (उत्तरीय) धारण कर बाद में महाश्रमण को ओढ़ाकर उन्हें युवाचार्य के रूप में प्रतिष्टित किया और अपने समीप पट्ट पर बिठा कर अलंकृत किया ।
=आचार्य पदाभिषेक= वि.सं. २६५७, द्वि. वैशाख कृष्णा एकादशी (९ मई, २०१०) के दिन आचार्य महाप्रज्ञ का सरदारशहर, गोठी भवन में आकस्मिक महाप्रयाण हो गया। वि.सं. २०६७, द्वि. वैशाख शुक्ला दशमी (२३ मई, २०१०) को गांधी विद्या मन्दिर के विशाल प्रांगण में आचार्य महाश्रमण का ग्यारहवें अनुशास्ता के रूप में पदाभिषेक का विशाल आयोजन था । उस समय देश के कोने-कोने से समागत ३५ हजार श्रद्धालुजन तथा देश के शीर्षस्थ राजनीतिज्ञ व चिंतक श्रीलालकृष्ण आडवाणी, राजनाथ सिंह, राजस्थान के स्वास्थ्य मंत्री राजकुमार शर्मा सांसद सन्‍तोषजी बागडोरिया, राजस्थान भाजपा के पूर्व अध्यक्ष श्री महेश शर्मा आदि उपस्थित थे ।
=अहिंसा यात्रा=
आचार्यश्री महाश्रमण ने अहिंसक चेतना के विकास, नैतिक मूल्यों के जागरण एवं शांति के संदेश को जन जन तक पहुंचाने हेतु देश की राजधानी दिल्ली के लालकिले से सन् 2014 में अहिंसा यात्रा का प्रारंभ किया । अहिंसा यात्रा के उपक्रम से और आचार्यश्री की प्रेरणा से हर जाति, धर्म, वर्ग के लाखों लोगों ने इस अहिंसा यात्रा में सद्भावना, नैतिकता और नशामुक्ति के संकल्पों की प्रतिज्ञा को स्वीकार किया है।यह प्रथम अवसर है,जब कोई जैनाचार्य पदयात्रा करते हुए सिर्फ राष्ट्रीय ही नहीं अंतरराष्ट्रीय क्षेत्रों का स्पर्श भी कर रहे हैं । आचार्यश्री महाश्रमण ने अब तक भारत के दिल्ली, बिहार, असम, नागालैंड, मेघालय, पश्चिम बंगाल, झारखंड, उड़ीसा, तमिलनाडु, कर्नाटक, केरल, पांडिचेरी, आंध्र प्रदेश, तेलंगाना, महाराष्ट्र ,छत्तीसगढ़ और नेपाल एवं भूटान की यात्रा कर लोगों को नैतिकता और सदाचार के मार्ग पर चलने के लिए प्रेरित किया हैं।
28 जनवरी 2021 को, अहिंसा यात्रा के प्रणेता आचार्यश्री महाश्रमण ने पदयात्रा करते हुए 50,000 किलोमीटर के आंकड़े को पार किया और एक नया इतिहास रचा । भौतिक संसाधनों से भरे आज के युग में, जहाँ परिवहन के बहुत सारे साधन हैं और व्यवस्थाएँ हैं, फिर भी भारतीय ऋषि परंपरा को जीवित रखते हुए, महान दार्शनिक आचार्य श्री महाश्रमणजी जनोपकार व मानवता की सेवा के लिए निरंतर पदयात्रा कर रहे हैं। चरैवेति-चरैवेति सूत्र के साथ गतिमान आचार्य श्री की यह 50,000 किलोमीटर की यात्रा अपने आप में विलक्षण है। आंकड़ों से, यह यात्रा महात्मा गांधी के दांडी मार्च से १२५ गुना बड़ी है और पृथ्वी की परिधि से १.२५ गुना अधिक है। यदि कोई व्यक्ति ऐसी पदयात्रा करता है, तो वह भारत के उत्तरी छोर से दक्षिणी छोर या पूर्वी छोर से पश्चिमी छोर तक 15 से अधिक बार यात्रा कर सकता है। अहिंसा यात्रा शुरू होने से पहले ही आचार्यश्री महाश्रमणजी ने जनकल्याण के उद्देश्य से लगभग 34,000 किमी की पैदल यात्रा की थी। ध्यान, योग आदि का प्रशिक्षण देकर, दुर्वृतियों के परिष्कार का मार्ग प्रशस्त किया। आचार्यश्री ने सदैव हृदय परिवर्तन पर जोर दिया है और अपनी यात्रा के दौरान विभिन्न सेमिनारों, कार्यशालाओं के माध्यम से जनता को प्रशिक्षित किया। उनकी प्रेरणा से, विभिन्न जाति, धर्म और वर्ग के लाखों लोगों ने सद्भावना, नैतिकता और धर्म की प्रतिज्ञा को स्वीकार कर लिया।
=प्रभाव= भारत की पूर्व राष्ट्रपति श्रीमती प्रतिभा पाटिल ने कहा,
“आप महिला विकास और पर्यावरण संरक्षण के लिए भी काम कर रहे हैं। आपके उत्कृष्ट, निर्मल और विधायी लेखकत्व को नमस्कार करते हुए, हम विश्व स्तर पर एक शांतिपूर्ण समाज बनाने में आपके सहयोग का अनुरोध करते हैं। ”
आचार्य श्री महाश्रमण जी की पुस्तक "विजयी बानो" का विमोचन 10 जुलाई 2013 को राष्ट्रपति प्रणब मुखर्जी द्वारा किया गया । तत्कालीन मुख्यमंत्री अशोक गहलोत भी उस अवसर पर उपस्थित थे।
उनके प्रयासों से प्रभावित होकर, पेसिफिक यूनिवर्सिटी ने उन्हें 29 मई को उदयपुर,राजस्थान में "विश्व धर्मगुरु सम्मेलन" में शांतिदूत की उपाधि से सम्मानित किया। भारतीय दिगम्बर जैन तीर्थयात्रा समिति ने उन्हें "श्रमण संस्कृती उद्गाता" के रूप में सुशोभित किया।
=पुस्तकें=
इन्हें भी देखें
= बाहरी कड़ियां =
करण थापर
करन थापर एक भारतीय पत्रकार और टेलीविज़न कमेंटेटर और इंटरव्यूअर हैं। वे CNN-IBN से जुड़े हुए थे और वह द डेविल्स के अधिवक्ता थे और लास्ट वर्ड की मेजबानी की। वे वर्तमान में इंडिया टुडे से जुड़े हुए हैं और टू द पॉइंट और नोथिंग बट द ट्रुथ की मेजबानी करते हैं।
प्रारंभिक जीवन और शिक्षा
करन थापर भारत के पूर्व सेनाध्यक्ष प्राण नाथ थापर के सबसे छोटे बेटे हैं और उनकी माँ का नाम बिमला थापर है। इतिहासकार रोमिला थापर उनकी कजिन हैं।
वह द दून स्कूल और द स्टेव स्कूल के पूर्व छात्र थे। थापर द दून वीकली के प्रधान सम्पादक थे। उन्होंने 1977 में पैमब्रोक कॉलेज ,कैंब्रिज से अर्थशास्त्र और राजनीतिक दर्शन में डिग्री ली। उसी साल वे कैंब्रिज संगठन के अध्यक्ष भी थे।
करियर
उन्होंने द टाइम्स,नाइजीरिया के साथ अपने करियर की शुरुआत की और बाद में उन्होंने 1981 तक उनके मुख्य लेखक के तौर पर भारतीय उपमहाद्वीप में काम किया। 1982 में वे लन्दन वीकेंड टेलीविज़न में शामिल हो गए और अगले ११ वर्षो तक वहाँ काम किया। फिर वे भारत आ गए जिसके बाद उन्होंने द हिंदुस्तान टाइम्स टेलीविज़न ग्रुप,होम टीवी और यूनाइटेड टेलीविज़न के साथ काम किया और बाद में अगस्त 2001 में इंफोटेनमेंट नाम का अपना प्रोडक्शन हाउस बनाया।
वर्तमान में वे इंफोटेनमेंट टेलीविज़न के अध्यक्ष हैं और उन्हें राजनेताओं के साथ तीखे साक्षात्कार लेने के लिए जाना जाता है।
उनके कुछ टीवी शोज को काफी पसंद किया गया है।.
अप्रैल 2014 में, थापर ने CNN-IBN को छोड़कर इंडिया टुडे में आ गए। वे चैनल के नए शो टू द पॉइंट को होस्ट कर रहे हैं। करन थापर की पत्रकारिता को अंतरराष्ट्रीय अदालत में भी भारत के विरुद्ध कुलभूषण जाधव मामले में प्रयोग किया जा चुका है ।
परिवहन परिघटना
अभियान्त्रिकी, भौतिकी और रसायनिकी में परिवहन परिघटना (transport phenomena) किन्ही दो या दो से अधिक भौतिक तंत्रों के बीच में द्रव्यमान, ऊर्जा, आवेश, संवेग या कोणीय संवेग के आदान-प्रदान को कहते हैं। द्रव्यमान, ताप, ऊर्जा और संवेग के गणितीय विश्लेषण में बहुत-सी समानताएँ होती हैं जिनका परिवहन परिघटनाओं के अध्ययन में व्यवस्थित रूप से लाभ उठाया जाता है।
ताण्हाजी
तन्हाजी: द अनसंग वारियर 2020 की भारतीय हिंदी -भाषी जीवनी अवधि की एक्शन फिल्म है जिसमें अजय देवगन, सैफ अली खान और काजोल ने अभिनय किया है। यह ओम राउत द्वारा निर्देशित और अजय देवगन, भूषण कुमार और कृष्ण कुमार द्वारा निर्मित है। 17 वीं शताब्दी में स्थापित, यह कहानी तानाजी मालुसरे के जीवन के इर्द-गिर्द घूमती है, जिसमें कोंधना किले को फिर से हासिल करने के उनके प्रयासों को दर्शाया गया है, जो एक बार मुगल सम्राट औरंगज़ेब के पास जाता है, जो अपने भरोसेमंद संरक्षक उदयभान सिंह राठौड़ के पास अपना नियंत्रण स्थानांतरित करता है।
प्रधान फोटोग्राफी 25 सितंबर 2018 को शुरू हुई, और फिल्म भारत में 3डी और पारंपरिक सिनेमाघरों में 10 जनवरी 2020 को रिलीज हुई। इसे आलोचकों से ज्यादातर सकारात्मक समीक्षा मिली, जिन्होंने एक्शन दृश्यों, छायांकन, प्रदर्शन (विशेष रूप से सैफ), निर्देशन और दृश्य प्रभावों की प्रशंसा की। तांहाजी  ने दुनिया भर में   ₹ 408 करोड़ कि कमाई की है ।
भूखंड
फिल्म भारत के शुरुआती दृश्य से शुरू होती है, जिसे "सोने की चिड़िया" (गोल्डन बर्ड) भी कहा जाता है। हालाँकि, यह स्वर्ण पक्षी कई आक्रमणों के कारण नष्ट हो गया था।
परिचय एक युवा तानाजी मालुसरे के साथ अपने पिता के नेतृत्व में तलवार की लड़ाई सीखने के बाद हुआ। अपने पिता के बीच तलवार की लड़ाई और द्वंद्व जीतने के बाद, कथानक मोटा हो जाता है।
छत्रपति शिवाजी महाराज मुगलों की गिरफ्तारी से बच गए और उन्हें अपने कीमती किलों को औरंगजेब को सौंपना पड़ा। Kondhana ( सिंहड़ ) भी शामिल है। इस तरह औरंगजेब ने उदयभान सिंह राठौड़ को एक राजपूत नियुक्त किया, जो कोंढाणा के दक्षिण के राजधानी बनाने के इरादे से कोंढाणा के किल्लर या किले कीपर थे। शिवाजी महाराज कोंधना, तन्हाजी मालुसरे को वापस लेने की तैयारी करते हैं, इस स्थिति से अनभिज्ञ राजराज को अपने बेटे - रायबा की शादी के लिए आमंत्रित करने के लिए राजगढ़ आते हैं। वह अंततः महाराज के परिषद में साथी मंत्रियों के विश्वासघाती इरादों के कारण पता लगाता है और निर्णय लेता है कि कोंढाना उसके बेटे की शादी से ज्यादा महत्वपूर्ण है।
फिल्म तन्हाजी मालुसरे की पत्नी के साथ दुल्हन के परिधान में उनका स्वागत करते हुए समाप्त होती है, क्योंकि उसने उससे वादा किया था कि अगर वह कोंढाणा जीतती है तो वह उसकी कोई भी इच्छा पूरी करेगी और उसकी इच्छा थी कि वह दुल्हन बनकर आए।
उत्पादन
प्री-प्रोडक्शन 20 जुलाई 2017 से शुरू हुआ। प्रधान फोटोग्राफी 25 सितंबर 2018 से शुरू हुई।
विपणन और रिलीज
पहले तानाजी: द अनसंग वॉरियर के रूप में विपणन किया गया था, यह अजय देवगन द्वारा ट्विटर पर पता चला था कि फिल्म को तन्हाजी के रूप में जाना जाएगा। दिसंबर 2017 में, तन्हाजी की रिलीज़ की तारीख 22 नवंबर 2019 के रूप में सामने आई थी, लेकिन शूटिंग की समस्याओं के कारण दिसंबर 2019 तक स्थगित कर दी गई थी। 1 जनवरी 2019 को, निर्देशक ओम राउत ने पहली नज़र वाली छवि जारी की। फिल्म के आधिकारिक पोस्टर नवंबर 2019 तक जारी किए गए थे।
क्रिटिकल रिस्पॉन्स
रिव्यू एग्रीगेटर वेबसाइट रॉटन टोमाटोज़ पर, तन्हाजी की औसत समीक्षा 8.2/10 की औसत रेटिंग के साथ दस समीक्षाओं के आधार पर 70% है।
फिल्म कम्पेनियन की अनुपमा चोपड़ा ने इतिहास के अमर चित्र कथा कॉमिक्स से अलग इतिहास की एक अप्रकाशित रिटेलिंग का उल्लेख किया, जिसने ऐतिहासिक चश्मे, राष्ट्रवाद और अति-पुरुषत्व को मिश्रित किया। कहानी, ध्वनि, वेशभूषा और व्यक्तिगत प्रदर्शन की विशेष रूप से प्रशंसा की गई। राहुल देसाई ने इसे एक चालाक काम बताया जो एक व्यापक भगवाकरण द्वारा विवाहित था जिसने भारत में राजनीतिक माहौल का फायदा उठाने की कोशिश की।
द हिंदुस्तान टाइम्स की समीक्षा में यह एक शानदार काम बताया गया, जिसमें असाधारण व्यक्तिगत प्रदर्शन, एक मनोरम कहानी और उत्कृष्ट वीडियो-प्रभाव थे। द हिंदू की नम्रता जोशी ने कहा कि फिल्म अच्छी तरह से शुरू हुई है, बीच में लहरा रही है, लेकिन अंत में शानदार वापसी कर रही है, एक कैथारिस और एड्रेनालाईन भीड़ पहुँचाती है। द मिंट के उदय भाटिया ने इसे एक मूर्खतापूर्ण कार्टून इतिहास बताया, जिसने प्रिंस ऑफ पर्शिया से अपनी भौतिकी उधार ली थी, लेकिन फिर भी इसमें धाराप्रवाह कार्रवाई और दिलचस्प व्यक्तिगत प्रदर्शन शामिल थे।
इंडियन एक्सप्रेस के ऊपर शुभ्रा गुप्ता ने यह उल्लेख किया कि एक "सरसरी, भद्दी-भद्दी-भद्दी गालियां" पेश की गई थीं, जिसमें मराठा शौर्य की अतिशयोक्तिपूर्ण दास्तां को एक हिंदू उत्साह के साथ चित्रित किया गया था। रेडिफ के सुकन्या वर्मा ने कहा कि यह भगवा शोहरत की लड़ाई के साथ इतिहास की एक पौराणिक वापसी है; व्यक्तिगत प्रदर्शन और युद्ध के दृश्यों की कोरियोग्राफी की प्रशंसा की गई। राजीव मसंद ने इसे एक संदिग्ध रूप से काल्पनिक काल्पनिक काम के रूप में उल्लेख किया, जिसने हाइपर-नेशनलिस्टिक जलवायु की अपील की, लेकिन इसमें मजबूत फिल्मोग्राफी, आंत के युद्ध के दृश्य और शानदार व्यक्तिगत प्रदर्शन थे। द क्विंट के स्टूटी घोष ने ऐतिहासिक सटीकता और समस्याग्रस्त पूर्वाग्रहों के साथ अपनी व्यापक स्वतंत्रता के बावजूद, इसे मजबूत व्यक्तिगत प्रदर्शन के साथ एक नेत्रहीन तेजस्वी फिल्म होने का उल्लेख किया।
संगीत
फिल्म के संगीत की रचना अजय-अतुल, सचेत–परंपरा और मेहुल व्यास ने की थी और गीत स्वानंद किरकिरे और अनिल वर्मा ने लिखे थे।
बॉक्स ऑफिस
तनहाजी ने अपने शुरुआती दिन घरेलू बॉक्स ऑफिस पर ₹ 15.10 करोड़ कमाए। दूसरे दिन फिल्म ने ₹ 20.57 करोड़ का कलेक्शन किया। तीसरे दिन, फिल्म ने ₹ 26.26 करोड़ का संग्रह किया, जिसने कुल शुरुआती सप्ताहांत का संग्रह ₹ 61.93 करोड़ कर दिया।
, फिल्म ने भारत में ₹352.21 करोड़ कि कमाई की तथा विदेशों में ₹ 54.85 करोड़ कमाकर, फिल्म ने दुनियाभर में ₹ 407 करोड़ ( यूएस $ 55 मिलियन) की कमाई की और बॉक्स ऑफिस पर एक बड़ी सफलता घोषित की गई , इस प्रकार यह 2020 की सबसे अधिक कमाई करने वाली भारतीय फिल्म बन गई ।  फिल्म को 78वें गोल्डन ग्लोब अवार्ड्स में प्रदर्शित होने वाली सर्वश्रेष्ठ विदेशी फिल्म के रूप में चुना गया ।
चौनी, कांडा तहसील
चौनी, कांडा तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
एदुल्वाड, आसिफाबाद‌ मण्डल
एदुल्वाड, आसिफाबाद‌ मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
फिरोजपुर बोंडा, चंदौसी (मुरादाबाद)
भारत की जनगणना अनुसार यह गाँव, तहसील चंदौसी, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00722
ब्यास संरक्षण रिजर्व
पंजाब की नदियों में 'गंभीर रूप से संकटग्रस्त' घड़ियाल (गेवियलिस गैंगेटिकस) के सफलतापूर्वक पुनर्स्थापन के बाद, यहाँ छोड़े गए घड़ियाल स्वस्थ पाये गए हैं और वे ब्यास संरक्षण रिजर्व को अपने आवास के रूप में अनुकूलित कर चुके हैं।
इमली (धारावाहिक)
इमली (अनुवाद। इमली) एक भारतीय टेलीविज़न ड्रामा सीरीज़ है, जिसका प्रीमियर 16 नवंबर 2020 को स्टारप्लस पर हुआ और यह डिज़्नी+ हॉटस्टार पर स्ट्रीम हुआ। 4 लायंस फिल्म्स के तहत गुल खान द्वारा निर्मित, इसमें सुंबुल तौकीर खान, फहमान खान, मयूरी देशमुख और गशमीर महाजनी हैं। यह बंगाली श्रृंखला इष्टी कुटुम का एक ढीला रूपांतरण है।
कथानक
उत्तर प्रदेश के बलिया जिले में स्थित पगडंडिया नामक गांव की रहने वाली एक 18 वर्षीय लड़की इमली है। उसकी माँ, मीठी ने एक शहर के व्यक्ति देव चतुर्वेदी के साथ वन नाइट स्टैंड किया था, जिसने मीठी को गर्भवती छोड़ दिया था। इसलिए गांव वालों ने एक नियम बनाया कि अगर कोई पुरुष किसी लड़की के साथ रात बिताता है तो उसे शादी करनी ही पड़ती है।
सत्यकाम एक किसान से विद्रोही बन गया है, जो पगडंडिया के अधिकारों के लिए लड़ रहा है, इमली के पिता-आकृति है। डिग्री हासिल करने के बाद इमली को छात्रवृत्ति मिलती है। वह अपने पालक पिता और अपनी अविवाहित मां को सहायता प्रदान करने के लिए एक पुलिस अधिकारी बनना चाहती थी।
आदित्य "आदि" कुमार त्रिपाठी दिल्ली के भास्कर टाइम्स में कार्यरत पत्रकार हैं। सात साल से उनकी प्रेमिका मालिनी चतुर्वेदी (देव की बेटी) हैं। उनकी सगाई से पहले, आदि सत्यकाम का साक्षात्कार लेने के लिए पगडंडिया के लिए रवाना होता है, जहां वह दुनिया को साबित करता है कि वह एक क्रांतिकारी है, विद्रोही नहीं। इमली आदि को गाँव का मार्गदर्शन करने में मदद करता है, जहाँ उन दोनों को भारी बारिश और गरज के कारण एक झोपड़ी में रहना पड़ा। अगले दिन इमली की नानी और गांव वालों ने आदि को जान से मारने की धमकी दी कि अगर वह इम्ली से शादी नहीं करता है तो यह सोचकर कि उन दोनों ने एक साथ रात बिताई है। आदि शादी नहीं करना चाहता था, इसके बजाय, वह मरने के लिए तैयार था। जबकि ग्रामीणों ने आदि को मारने की कोशिश की, इमली ने उन्हें रोक दिया और अपनी जान बचाने के लिए आदि से शादी करने के लिए सहमत हो गया। वह आदि के फोन से मालिनी से संपर्क करने की कोशिश करती है, लेकिन जब ग्रामीणों को इसका पता चलता है तो प्रयास व्यर्थ हो जाता है। इमली और आदि जबरन शादी कर लेते हैं।
अपशब्दों की प्रवृत्ति (क्रिकेट)
अपशब्दों की प्रवृत्ति (स्लेजिंग) एक ऐसी शब्दावली है जिसका क्रिकेट में इस्तेमाल कर कुछ खिलाड़ी विपक्षी खिलाड़ी को अपमानित कर, या मौखिक तौर पर धमका कर फायदा उठाने की कोशिश करते हैं। ऐसा करने का उद्देश्य प्रतिद्वंद्वी की एकाग्रता को भंग करने की कोशिश करना है, जिससे वो गलती या कमजोर प्रदर्शन करने को मजबूर हो। ऐसा करना काफी प्रभावी हो सकता है क्योंकि बल्लेबाज, गेंदबाज और कुछ खास क्षेत्ररक्षकों के काफी नजदीक होते हैं; परिस्थिति ठीक इसके विपरीत भी हो सकती है। इस तरह का अपमान प्रत्यक्ष तौर पर किया जा सकता है, या क्षेत्ररक्षक बल्लेबाज को सुनाने के उद्देश्य से उंची आवाज में आपस में बातचीत द्वारा भी ऐसा कर सकते हैं।
क्रिकेट की दुनिया में इस बात पर बहस चल रही है कि क्या इस तरह की चीजें खिलाड़ियों के दुर्व्यवहार को दर्शाती हैं, या एक हल्का-फुल्का मजाक मात्र हैं। अपशब्दों को कई बार गाली-गलौज से भ्रमित कर लिया जाता है और हालांकि अपशब्दों के रूप में की गयी टिप्पणियां कभी-कभार मर्यादा की सीमा को लांघकर व्यक्तिगत भी हो सकती हैं, लेकिन आमतौर पर ऐसा कम ही होता है। आमतौर पर अपशब्द कई बार सामान्य मजाक, तो कई बार ध्यान बंटाने के लिए अपमान करने की कोशिश के रूप में होते हैं। ऑस्ट्रेलिया के पूर्व कप्तान स्टीव वॉ इस तरह की कोशिश को 'मानसिक विघटन' करार देते हैं।
उत्पत्ति
इयान चैपल के मुताबिक, एक शब्द के तौर पर "स्लेजिंग (अपशब्द कहने की प्रवृत्ति)" के इस्तेमाल की शुरुआत एडीलेड ओवल में शेफील्ड शील्ड प्रतियोगिता में १९६३ या १९६४-६५ के दौरान हुई थी। चैपल के अनुसार एक महिला के सामने शपथ लेने वाले क्रिकेटर ने एक घटना पर "हथौड़े से मारने" (sledgehammer) की तरह प्रतिक्रिया दी थी। नतीजा ये हुआ कि विरोधियों को अपमानित करना या गंदी बातें कहना "अपशब्दों की प्रवृत्ति" के रूप में जाना जाने लगा। यह शब्दावली भले ही हाल ही में गढ़ी गई हो, लेकिन इसका इस्तेमाल उतना ही पुराना है जितना खुद क्रिकेट, इतिहास के पन्नों में भी खिलाड़ियों के बीच मजाकिया बातचीत की चर्चा बेहद आम रही है।
बीबीसी के पैट मर्फी के मुताबिक: "मेरी समझ से इसकी शुरुआत साठ के दशक के मध्य में हुई है और ग्राहम कॉर्लिंग नाम का एक खिलाड़ी जो न्यू साउथ वेल्स और ऑस्ट्रेलिया के लिए गेंदबाजी की शुरुआत करता था।.. उसके बारे में कहा जाता था कि उसकी पत्नी का टीम के ही किसी दूसरे सदस्य के साथ प्रेम संबंध था और जैसे ही वो बल्लेबाजी करने आता था, क्षेत्ररक्षण करने वाली टीम के खिलाड़ी पर्सी स्लेज का पुराना गाना व्हेन ए मैन लव्स ए वुमैन (When a Man Loves A Woman) गाने लगते थे।"
कुछ यहूदी क्रिकेटरों को खास कर जूलियन वीनर और बेव लियोन को उनके खेलों के दौरान यहूदी-विरोधी अपशब्दों को झेलना पड़ता था।
डब्ल्यू जी ग्रेस
19वीं सदी के इंग्लैंड के सर्वश्रेष्ठ बल्लेबाजों में से एक, अंग्रेजी बल्लेबाज विलियम गिलबर्ट ग्रेस मजाकिया लहजे में चुटकी लेने के लिए कुख्यात थे। एक बार क्लीन बोल्ड होने के बाद उन्होंने विकेट पर गिल्लियों को लगाया और कहा- "अंपायर आज हवा बहुत तेज चल रही है।" अंपायर ने जवाब दिया- "हां, सही कहा, पेवेलियन जाते समय अपनी टोपी का ख्याल रखें।"
एक अन्य घटना के तहत वे पगबाधा आउट हो गए थे लेकिन वे मैदान छोड़ने को तैयार नहीं थे। उन्होंने तर्क दिया कि, "ये जो दर्शक आए हैं वे मेरी बल्लेबाजी देखने आए हैं न कि आपको गेंदबाजी करते देखने।" हालांकि शायद ग्रेस के अपशब्दों की प्रवृत्ति का सबसे बेहतरीन जवाब गेंदबाज चार्ल्स कॉर्टराइट द्वारा दिया गया था। ग्रेस को आउट करने की उनकी बार-बार की कोशिशें नाकाम होने और अंपायर द्वारा ग्रेस को आउट देने से इंकार करने से परेशान कॉटराइट ने आखिरकार ग्रेस के दो विकेटों को मैदान पर गिरा दिया। ग्रेस बड़े भारी मन से पेवेलियन की ओर लौटने लगे, तो कॉर्टराइट ने उन्हें विदा करते हुए कहा- "डॉक्टर साहब, आप क्या सही में जा रहे हैं? लेकिन एक स्टंप तो अभी भी खड़ा है।"
विवियन रिचर्ड्स
वेस्ट इंडीज़ के बल्लेबाज विव रिचर्ड्स, स्वयं को अपशब्द कहने की हिम्मत करने वाले गेंदबाजों को सबक सिखाने के लिए मशहूर थे। रिचर्ड्स का इतना डर था कि कई कप्तानों ने तो अपने खिलाड़ियों को अपशब्द कहने पर ही पाबंदी लगा दी थी। हालांकि एक बार ग्लेमोर्गन के खिलाफ एक काउंटी मैच में ग्रेग थॉमस ने रिचर्ड्स को तब अपशब्द कहने की कोशिश की जब वे लगातार कई गेंदों को मारने में नाकामयाब रहे थे। थॉमस ने रिचर्ड्स से कहा था- "अगर आप हैरान हैं, सोच रहे हों तो आपको बता दूं कि ये लाल रंग की गोल गेंद है और ये करीब पांच आउंस वजनी है।" रिचर्ड्स ने थॉमस की अगली गेंद पर ऐसा प्रहार किया कि क्रिकेट मैदान के बाहर पास की एक नदी में चली गई। फिर गेंदबाज की ओर घूमते हुए उन्होंने कहा- "ग्रेग, चूंकि आप जानते हैं कि ये किस तरह दिखती है, इसलिए अब जाइए और उसे ढूंढ़ कर ले आइए।"
मर्व ह्यूज
ऑस्ट्रेलिया में खेल के ज्यादातर स्तरों पर अपशब्दों की प्रवृत्ति आम है, लेकिन जिस एक ऑस्ट्रेलियाई खिलाड़ी को अपशब्द कहने के मामले में खास महारथ हासिल थी, वे थे तेज गेंदबाज मर्व ह्यूज। उनकी धमकाने और आक्रामक गेंदबाजी की शैली में अक्सर मजाकिया टिप्पणियों और कटु गालियों का मिश्रण हुआ करता था। कई बार वे अपशब्द कहते-कहते अपमान भी करने लगते थे। हालांकि ह्यूज द्वारा अपशब्द कहने के कई अवसर रहे हैं जो यादगार कहे जा सकते हैं।
ऐसा ही एक मौका था जब ह्यूज पाकिस्तान के बल्लेबाज जावेद मियांदाद को गेंदबाजी कर रहे थे, तब बल्लेबाज ने ह्यूज से कहा था कि वो बस के एक मोटे बस कंडक्टर की तरह दिख रहे हैं। बस अगली ही गेंद पर ह्यूज ने मियांदाद को बोल्ड कर दिया और जश्न मनाने के लिए अपने साथी खिलाड़ियों की ओर दौड़ते हुए चिल्लाये, "कृप्या टिकट खरीदिए!"
हरभजन - साइमंड्स घटना (२00७-0८)
अपशब्द कहने की ये प्रवृत्ति २00७-0८ में भारतीय दल के ऑस्ट्रेलिया दौरे के दौरान मीडिया की सुर्खी तब बनी, जब हरभजन सिंह पर एंड्रू सायमंडस पर कथित तौर पर नस्लीय टिप्पणी करने के आरोप लगे थे। यह आरोप साबित नहीं हो सका और हरभजन पर लगी तीन मैचों की पाबंदी वापस ले ली गई। इसकी जगह पर उन्हें लेवल २.८ के उल्लंघन (अपशब्ध और अपमानजक लेकिन नस्लीय टिप्पणी नहीं) का आरोप लगाया गया, जिसे उन्होंने स्वीकार भी किया और उन पर मैच शुल्क के पचास फीसदी का जुर्माना लगाया गया। हालांकि बाद में अपील कमिश्नर ने कहा कि यदि उसे हरभजन के पुराने बर्ताव के बारे में जानकारी होती तो एक मैच की पाबंदी लगायी जाती। सायमंड्स ने स्वीकार किया था कि उन्होंने ही दो खिलाड़ियों के बीच आक्रामक भाषा का प्रयोग कर अपशब्द कहने की शुरुआत की थी।
अन्य खेल
हालांकि मौखिक तौर पर अपशब्द कहकर विरोधियों के ध्यान को बंटाने की कोशिश करीब-करीब सभी खेलों में बहुत आम है, लेकिन "अपशब्दों की प्रवृत्ति" शब्द अपने आप में क्रिकेट का एक हिस्सा बन चुका है। अन्य खेलों में कई बार मौखिक तौर पर अपशब्द कहने की अपनी शब्दावली होती है। उदाहरण के तौर पर, बास्केटबॉल में इसे फालतू बातें (trash talk) कहा जाता है और आइस हॉकी में इसे चहचहाना (chirping) कहा जाता है। बेशक, मुक्केबाजी मुकाबले का तो यह लंबे समय से एक अभिन्न हिस्सा रहा है, जहां मुकाबले से पहले या उसके दौरान मुक्केबाज एक-दूसरे को मौखिक तौर पर अपशब्द कहते हैं और गंभीर परिणाम भुगतने की धमकी देते हैं। ये आमतौर पर मुकाबले को जोरदार बनाकर मीडिया का ध्यान आकर्षित करने और ज्यादा संख्या में दर्शकों को जमा करने के मकसद से किया जाता है। मुहम्मद अली भी अपशब्द कहने के लिए काफी मशहूर थे, वे किसी राउंड में अपने विरोधी को मात देने के बाद काफी ऊंची आवाज में बोलते थे। हालांकि उनकी सबसे लोकप्रिय और थोड़ी गंभीर टिप्पणी थी, स्वयं को कैसियस क्ले कहने की हिम्मत करने वाले गिरे हुए विरोधी से दहाड़ कर पूछना, "मेरा नाम क्या है?"
ज्यूला, सोमेश्वर तहसील
ज्यूला, सोमेश्वर तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
सरधाना (तहसील), मेरठ
यह तहसील मेरठ जिला, उत्तर प्रदेश में स्थित है। 2011 में हुई भारत की जनगणना के अनुसार इस तहसील में 141 गांव हैं।
रीना कौशल धर्मशक्तु
रीना कौशल धर्मशक्तु (अँग्रेजी: Reena Kaushal Dharmshaktu) अंटार्कटिका के तट से दक्षिणी ध्रुव तक 900 किलोमीटर की दूरी तय कर स्की करने वाली पहली भारतीय महिला हैं।
बुंदेहरा गाँव, परबत्ता (खगड़िया)
बुंदेहरा परबत्ता, खगड़िया, बिहार स्थित एक गाँव है।
सर्वाधिक बोली जाने वाली भाषाओं के अनुसार भारत के राज्य
यहाँ पर भारत के विभिन्न राज्यों और केन्द्रशासित प्रदेशों में में सबसे अधिक बोली जाने वाली पाँच भाषाओं की सूची दी गयी है। यह सूची सन २०११ के जनगणना के आंकड़ों पर आधारित है।
जोनंग
जोनंग (Jonang, तिब्बती: ཇོ་ནང་) तिब्बती बौद्ध धर्म के छह मुख्य सम्प्रदायों में से एक है। अन्य पाँच न्यिंगमा, कग्यु, सक्या, गेलुग और बोन हैं। इसका आरम्भ तिब्बत में १२वीं शताब्दी में यूमो मिक्यो दोर्जे ने करा और सक्या सम्प्रदाय में शिक्षित दोल्पोपा शेरब ग्याल्त्सेन नामक भिक्षु ने इसका प्रसार करा। १७वीं शताब्दी के अन्तभाग में ५वें दलाई लामा ने इस सम्प्रदाय का विरोध करा था और माना जाता था कि यह विलुप्त हो चुका है। लेकिन यह तिब्बत के खम और अम्दो क्षेत्रों के गोलोक, नाशी और मंगोल समुदायों वाले इलाकों में जीवित रहा और वर्तमान में लगभग ५,००० भिक्षु-भिक्षिका जोनंग धर्मधारा से जुड़े हैं।
गंदूपुरा, चंदौसी (मुरादाबाद)
सम्बंधित जनगणना कोड: राज्य कोड :09 जिला कोड :135 तहसील कोड : 00722
चतुरंग
चतुरंग भारत का प्राचीन खेल है। इसे शतरंज, शोगी और मकरक (makruk) आदि खेलों का 'पूर्वज' माना जाता है।
चतुरंग के उत्पत्तिस्थान के विषय में लोगों के भिन्न भिन्न मत हैं। कोई इसे चीन देश से निकला हुआ बतलाते हैं, कोई मिस्त्र से और कोई यूनान से। पर अधिकांश लोगों का मत है और ठीक भी है, कि यह खेल भारतवर्ष से निकला है। यहाँ से यह खेल फारस में गया; फारस से अरब में और अरब से यूरोपीय देशों में पहुँचा। फारसी में इसे चतरंग भी कहते हैं। पर अरबवाले इसे शातरंज, शतरंज आदि कहने लगे। फारस में ऐसा प्रवाद है कि यह खेल नौशेरवाँ के समय में हिंदुस्तान से फारस में गया और इसका निकालनेवाला दहिर का बेटा कोई सस्सा नामक था। ये दोनों नाम किसी भारतीय नाम के अपभ्रंश हैं। इसके निकाले जाने का कारण फारसी पुस्तकों में यह लिखा है कि भारत का कोई युद्धप्रिय राजा, जो नौशोरवाँ का समकालीन था, किसी रोग से अशक्त हो गया। उसी का जी बहलाने के लिये सस्सा नामक एक व्यक्ति ने चतुरंग का खेल निकाला। यह प्रवाद इस भारतीय प्रवाद से मिलता जुलता है कि यह खेल मंदोदरी ने अपने पति को बहुत युद्धसक्त देखकर निकाला था। इसमें तो कोई संदेह नहीं कि भारतवर्ष में इस खेल का प्रचार नौशेरवाँ से बहुच पहले था।